हाउन्डस र विशाल मिलनको पहिलो जित
त्रिभुवन आर्मी क्लबले नेसनल बास्केटबल लिगको दोस्रो स्थानमा पुग्ने मौका गुमाएको छ । टोली हाउन्ड्स एकेडेमीसँग ७९–१०१ स्कोरले पराजित भयो । हाउन्डसले जस्तै विशाल मिलन केन्द्रले पनि आठ टोली सहभागी लिगमा पहिलो जित हात पारेको छ ।
काठमाडौँ — त्रिभुवन आर्मी क्लबले नेसनल बास्केटबल लिगको दोस्रो स्थानमा पुग्ने मौका गुमाएको छ । टोली हाउन्ड्स एकेडेमीसँग ७९–१०१ स्कोरले पराजित भयो । हाउन्डसले जस्तै विशाल मिलन केन्द्रले पनि आठ टोली सहभागी लिगमा पहिलो जित हात पारेको छ ।राखेप कभर्डहलमा आर्मी र हाउन्ड्सबीचको खेलमा पहिलो क्वाटर २५–२५ को बराबरीमा रहे पनि त्यसपछि हाउन्ड्सले वर्चस्व जमायो । हाउन्ड्सले दोस्रो क्वाटर ६१–३८, तेस्रो क्वाटर ७३–५९ को अग्रतासँग खेल आफ्नो पक्षमा पारेको थियो । प्लेयर अफ द म्याच आर्मीका निकेश रखाल मगरले ३० स्कोर गरे ।आर्मी ४ खेलमा ५ अंकसहित पाँचौं स्थानमा छ । टाइम्स क्लब पहिलो चारै खेल जितेर ८ अंकसहित शीर्षस्थानमा छ । रोयल स्पोर्टस सेन्ट्रल ७, कीर्तिपुर बास्केटबल क्लब ६ र बूढानीलकण्ठ ५ अंकसहित दोस्रोदेखि चौथो स्थानमा छन् । बूढानीलकण्ठलाई विशाल मिलन केन्द्रले ९७–८८ को स्कोरमा हरायो । प्लेयर अफ द म्याच दिप्सन केसीले २१ स्कोर गर्दै विशाल मिलनलाई विजय दिलाए । यी दुई टोलीबीचको पहिलो क्वाटर २१–२१ को बराबरीमा टुंगिएको थियो । दोस्रो क्वाटरमा बूढानीलकण्ठले ४४–३३ को अग्रता बनायो । तेस्रो क्वाटर ६२–६१ को अग्रताका साथ विशाल मिलनले विजय हात पारेको हो ।